<classify> NHIF na TFF zilitangaza hivi karibuni kuingia makubaliano ya pamoja kwa ajili ya kutoa matibabu kwa klabu hizo na viongozi wa benchi la ufundi watakapopata matatizo ya kuugua au kuumia.Akizungumza katika semina ya waandishi wa habari za michezo Dar es Salaam jana kwa niaba ya Kaimu Mkurugenzi Mkuu wa NHIF, Mkurugenzi wa Masoko na Utafiti, Rehani Athumani alisema wamechelewa kusaini mkataba huo kwa kuwa Mkurugenzi Mkuu yupo safarini hivyo hadi siku hiyo atakuwa amerejea.Tutaingia mkataba rasmi siku ya Jumatatu ambapo kwa kila mchezaji au kiongozi wa benchi la ufundi atakayeumia, tutamtibu, kwani tutawapa wote kadi ili kuwa wanachama wetu, alisema Athumani.Alisema mchezaji au kiongozi pindi atakapopata tatizo la kuumwa, basi atatibiwa katika kituo chochote kati ya zaidi ya vituo 6,000 vilivyosajiliwa nchini, lengo ni kuhakikisha wanakuwa na afya njema ili kushiriki vizuri michezo.Alisema hata kama mchezaji ikatokea ameumia akiwa kwenye timu ya taifa, kama ni mwanachama wao, atahudumiwa kama mwanachama mwingine.Lengo letu ni kuona wachezaji wanapata huduma ya afya popote wanapokuwa na kuweza kushiriki vizuri katika michuano ya Ligi Kuu, na kuweza kuzitumikia vyema timu zao kwenye mashindano, alisema Athumani.Naye Mkurugenzi wa Mfuko wa Afya ya Jamii, Eugen Mikongoti alisema wanamichezo watakaojiunga na NHIF watafaidika na huduma mbalimbali kuanzia usajili, kumwona daktari hadi matibabu ya magonjwa mbalimbali yakiwamo ya upasuaji, moyo, figo, kisukari na mengine.Alisema katika kuimarisha huduma hizo, wamejenga vituo katika Chuo Kikuu cha Dodoma, Bugando, Taasisi ya Mifupa na Magonjwa ya Fahamu MOI, na bado wanaendelea na hatua hiyo lengo likiwa ni kuhakikisha wanapanua huduma hizo kuwafikia asilimia 50 ya Watanzania ifikapo 2020.  <topic>: michezo 